NASA trenira buduće astronaute u kopiji marsovske baze
Ispitujući mogućnost iskrcavanja na Mars,NASA je sagradila eksperimentalnu bazu u jednom pustinjskom predelu zapadne američke države Ju
Danas se više nego ikada veruje da bi kroz dvadesetak godina ljudi mogli da se iskrcaju na Mars i neko vreme borave na toj, nama najbližoj planeti. Ispitujući tu mogućnost, američka svemirska agencija NASA sagradila je eksperimentalnu marsovsku bazu u jednom pustinjskom predelu zapadne američke države Juta. Naselje u pustinji u Juti sagradjeno je po ugledu na uslove kakvi vladaju na Marsu. Ova Marsovska pustinjska istraživačka stanica jedan je od nekoliko Nasinih objekata, u kojima naučnici i istraživači provode po dve nedelje, pokušavajući da oponašaju život astronauta na Marsu. Put do crvene planete trajaće godinama, što znači da će posade morati dobro da se pripreme, i fizički i mentalno. Doktor Efimija Morfju je astro-psiholog iz Nasinog kosmičkog centra Džonson, u Teksasu: Kada doktorka Morfju treba sa nekim da razgovara nasamo, umesto kancelarije na raspolaganju joj stoji glavna komora za izjednačavanje pritiska. U medjuvremenu, posada u okolini prikuplja uzorke stena i tla. Radi se u uslovima kao na Marsu, zajedno sa svemirskim odelima i rukavicama. Astrogeolog Peni Boston kaže kako to pomaže naučnicima da uoče probleme ovde na zemlji, a ne tek na Marsu: ”Ovo nam pruža mogućnost da vežbamo razne radove u otežanim okolnostima, jer planovi i zamišljanja na papiru ne mogu da vas pripreme za stvarni rad.“ Za kretanje po teškom terenu posada koristi specijalna vozila. Slična vozila biće im potrebna i za kretanje po Marsu. Provoditi svaki dan zajedno i kretati se i svemirskim odelima nije lako. Frustracije i gnev lako izbijaju na površinu. Ali ovo je dobar trening za buduće astronaute, koji će jednoga dana sasvim sami morati da se hvataju u koštac sa životom na Marsu.